2. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 9333/489 της 8/13 Απρ. 1946  (ΦΕΚ. Β΄ 66) Περί δικαιοδοσίας και αρμοδιοτήτων Λιμενικών Σταθμών. Έχοντες υπ’ όψει τας διατάξεις της παρ. 11 του άρθρ. 14 του Ν.Δ. 27.5.1927 «περί Διοικήσεως Εμπορικου Ναυτικού», αποφασίζομεν. 1.Η περιοχή εντός της οποίας εκτείνεται η δικαιοδοσία του Λιμενικού Σταθμού ορίζεται ο λιμήν ή όρμος ένθα εδρεύει ο Σταθμός και αι εκατέρωθεν του στομίου λιμένος ή μυχού του όρμου ακταί μέχρι του ημίσεος της αποστάσεως μεταξύ της έδρας του Λ.Σ. και της έδρας των εκατέρωθεν τούτου Λιμενικών Αρχών, Λ. Σταθμών ή υπαλλήλων Λιμένος. 2.Οι λιμενικοί σταθμοί υπάγονται υπό τας αμέσους διαταγάς των Λιμενικών Αρχών εις την περιφέρειαν των οποίων εδρεύουν. Δια πάσαν  υπόθεσιν της αρμοδιότητός των αναφέρονται προς την προϊσταμένην Λιμενικήν Αρχήν και συμμορφούνται προς τας υπ’ αυτής εκδιδομένας διαταγάς και οδηγίας. Προς τας υπηρεσίας Υ.Ε.Ν. αναφέρονται απ’ ευθείας εφ’ όσον ήθελον διαταχθή ειδικώς προς τούτο. Εις την περίπτωσιν ταύτην τας απαντητικάς των αναφοράς υποβάλλουσιν εν αντιγράφω και εις την προϊσταμένην Λιμενικήν Αρχήν. Εις επειγούσας περιπτώσεις υποβάλλουσι και εις τας υπηρεσίας Υ.Ε.Ν. τας προς την προϊσταμένην Λιμενικήν αρχήν υποβαλλομένας αναφοράς των. Επί υποθέσεων αφορώντων την Πλοηγικήν υπηρεσίαν της περιοχής των αναφέρονται προς το Υ.Ε.Ν. δια της προϊσταμένης των Λιμενικής αρχής ή και απ’ ευθείας εφ’ όσον ήθελον ειδικώς διαταχθή. 3.Οι Λιμενικοί Σταθμοί εξαρτώνται οικονομικώς εκ των Λιμενικών Αρχών εις ας διοικητικώς υπάγονται, των σχετικών δαπανών αυτών καταβαλλομένων εκ της παγίας προκαταβολής των Αρχών τούτων. Δια παν ζήτημα διαχειρίσεως της πλοηγικής υπηρεσίας εξαρτώνται απ’ ευθείας εκ του Υ.Ε.Ν. 4.Εις τους Λιμενικούς Σταθμούς παρέχονται γραφικά και μικρά έξοδα, έξοδα Αστυνομίας και έξοδα φωτισμού και θερμάνσεως, καθοριζόμενα εκάστοτε δι’ αποφάσεως. 5.Τον προϊστάμενον του Σταθμού απόντα ή κωλυόμενον αναπληροί ο προϊστάμενος της επιτοπίου Τελωνειακής Αρχής εφ’ όσον εις τον Σταθμόν δεν υπηρετεί έτερος Λιμενικός Υπαξιωματικός. 6.Το προσωπικόν του Σταθμού στρατωνίζεται εις το οίκημα όπου είναι εγκατεστημένος ο Σταθμός. Ελλείψει επαρκούς εις τούτο χώρου, μισθούται δια τον σκοπόν αυτόν έτερον οίκημα μετά προηγουμένην έγκρισιν Υ.Ε.Ν. (Αντί της σελ. 83) Σελ. 83(α) Τεύχος 654-Σελ. 101 Β΄.Οι Λιμενικοί Σταθμοί έχουσιν τας κάτωθι αρμοδιότητας. α)Διεξάγουσι την υγειονομικήν υπηρεσίαν του Λιμένος ή όρμου εις ον εδρεύουν και των ακτών της περιοχής αυτών κατά τους οικείους νόμους και κανονισμούς. β)Έχουσι την Αστυνομίαν του Λιμένος και των ακτών της περιοχής αυτών κατά τας διατάξεις του Δ/τος της 4ης Ιαν. 1834 περί Λιμενικών Αρχών και των εκάστοτε σχετικών νόμων και Δ/των των αναγομένων εις την αστυνομίαν των λιμένων και ακτών εκδίδοντες τας προς τούτο αναγκαίας αστυνομικάς διατάξεις. γ)Ασκούσι τα εις τας Λιμενικάς αρχάς ανατεθειμένα καθήκοντα επί των ναυαγίων, αβαριών και ναυαγιαιρέσεων διεξάγοντες τας προς βεβαίωσιν των περιστάσεων και των αιτίων των ναυαγίων και αβαριών ή άλλων ναυτικών ατυχημάτων εν τη ναυσιπλοΐα απαιτουμένας ανακρίσεις, ακολουθούντες εν προκειμένω τας διαταγάς της Λιμενικής Αρχής εις ην υπάγονται. δ)Ασκούσι την Αστυνομίαν της θαλασσίας αλιείας κατά τας περί ταύτης ειδικάς διατάξεις και οδηγίας του Υ.Ε.Ν. και του Υπουργείου Εθνικής Οικονομίας. ε)Ασκούσι την Αστυνομίαν των πλοίων και της ναυσιπλοΐας κατά τας διατάξεις των Δ/των «περί της αστυνομίας της Εμπορικής Ναυτιλίας» εκάστοτε νόμων και Δ/των των αφορώντων την ασφάλειαν πλοίων και της ναυσιπλοΐας. ζ)Οι προϊστάμενοι του Λιμενικού Σταθμού υπαξιωματικοί και οι νόμιμοι αυτών αναπληρωταί ασκούσι εν τη περιφερεία της δικαιοδοσίας των πάντα τα δικαιώματα και καθήκοντα ανακριτικών υπαλλήλων θεωρούμενοι ως τοιούτοι εν τη εκτέλεσει εν γένει της υπηρεσίας των. Ούτοι ασκούσι ενώπιον του αρμοδίου Πταισματοδικείου και καθήκοντα δημοσίου κατηγόρου δια τα εν τη περιφερεία της δικαιοδοσίας των διαπραττόμενα πταίσματα. η)Βεβαιούσι τα φαρικά και αγκυροβολίας τέλη ως και τα υγειονομικά δικαιώματα. θ)Εκτελούσι τας εις τας Λιμενικάς Αρχάς ανατιθεμένας εκ του Νόμου περί στρατολογίας του κατά θάλασσαν στρατού και υπό του Υπουργείου των Ναυτικών εκδιδομένας διαταγάς αφορώσας την στρατολογίαν των εργατών θαλάσσης, και των ασκούντων ναυτικά επαγγέλματα. ι)Συντάσσουν τα στατιστικά δελτία ναυτιλιακών πληροφοριών κατά τας περί τούτων ειδικάς διατάξεις και οδηγίας. ια)Εποπτεύουν την πλοηγικήν υπηρεσίαν της περιοχής των. Σελ. 84(α) Τεύχος 654-Σελ. 102 ιβ)«Εκδίδουσι και εξοφλούσι ναυτολόγια ελληνικών πλοίων και πλοιαρίων, μηχανοκινήτων ή μη και ενεργούσι μεταβολάς συγκεκροτημένων πληρωμάτων επί των πλοίων τούτων, εφ’ όσον προβλέπεται τούτο υπό του εκάστοτε ισχύοντος ειδικού κανονισμού του ΝΑΤ εγκρινομένου δι’ αποφάσεως του Υπουργού Εμπορ. Ναυτιλίας». Το εδάφ. ιβ΄ αντικατεστάθη ως άνω δια της υπ’ αριθ. 46418/5336 της 24 Ιουλ./10 Αυγ. 1950 (ΦΕΚ Β΄ 128) απόφ. Υ.Ε.Ν. ιγ)Εκτελούσι πάσαν υπηρεσίαν του Ν.Α. Ταμείου και λοιπών ασφαλιστικών ιδρυμάτων Ε.Θ. ιδ)Εκτελούσι πάσαν άλλην υπηρεσίαν ανατιθεμένην αυτοίς παρά του Υ.Ε.Ν. 20.Β.γ.2 Λιμενικοί Σταθμοί